啞謎機

啞謎機，粵文裏面又有叫奇迷機或者恩尼格瑪密碼機，係一種廿世紀早期至中期流行嘅機械，專門用嚟幫一啲商業、政治或者軍事上嘅通訊做加密，最出名在於喺二戰嗰陣廣受納粹德國嘅軍隊採用。

啞謎機喺二戰嘅情報戰當中扮演咗相當重要嘅角色：納粹德國一路都有嘗試改良啞謎機嘅設計，想令自己啲密碼更加難拆解，但英國以及同盟國嘅數學家－例如係好出名嘅亞倫圖靈－成功噉破解啞謎機嘅密碼，對於同盟國打低納粹德國嚟講功不可沒。

原理 

啞謎機嘅用法如下：啞謎機有一個鍵盤上面有 26 個字母，而鍵盤對上有 26 個燈膽，每個燈膽又掕住個字母，每當用家撳鍵盤上其中一個掣嗰陣，鍵盤對上嗰啲燈膽有其中一個會著；當一個人想幫佢要傳嘅一段資訊加密嗰時，佢要做嘅係
用鍵盤打要傳嘅信息，例如「Meet tonight at eight pm」；
記低佢打嗰段信息嗰陣有邊啲燈膽著過、啲燈膽以乜次序著、同埋啲燈膽對應嘅字母；
燈膽著嘅次序就係嗰段信息嘅密文，例如「rksxf eqhbj fonil jpsku」；
跟住就將段密文傳送去收信息嗰個人手上；
如果收資訊嘅人知道「撳咗嘅鍵盤掣」同「燈膽著嘅規律」之間嘅對應嘅話，佢就會能夠解讀嗰段密文，得知傳訊者想傳嘅資訊內容。啞謎機設計到內部機制會令打嘅字同密文之間成一段固定嘅關係嘅，而呢段關係會定時定候改變，確保用家能夠保密自己傳嘅資訊。

加密
二戰

文獻 
Perera, Tom (2010). Inside ENIGMA. Bedford, UK: Radio Society of Great Britain. ISBN 978-1-905086-64-1.
Perera, Tom. The Story of the ENIGMA: History, Technology and Deciphering, 2nd Edition, CD-ROM, 2004, Artifax Books, ISBN 1-890024-06-6 sample pages.

攷

拎 

Gordon Corera, Poland's overlooked Enigma codebreakers, BBC News Magazine, 4 July 2014.
Long-running list of places with Enigma machines on display.
Bletchley Park National Code Centre Home of the British codebreakers during the Second World War.
Enigma machines on the Crypto Museum Web site.

密碼學
第二次世界大戰